ΓΡΑΠΤΗ ΕΡΩΤΗΣΗ E-0274/00

υποβολή: Paulo Casaca (PSE) προς την Επιτροπή

(7 Φεβρουαρίου 2000)

Θέμα: Η χρησιμοποίηση των ΙΑΔ για την περιφερειακή πολιτική

Η Ευρωπαϊκή Επιτροπή δήλωσε απαντώντας προς την ερώτησή μου Ε-2218/99(1) ότι η χρησιμοποίηση των ΙΑΔ στην κοινοτική νομοθεσία, ιδίως δε στη σχετική με την περιφερειακή πολιτική, είναι απολύτως ορθή και αντικατοπτρίζει την τρέχουσα πρακτική, επικαλούμενη προς τούτο το γεγονός ότι η μεθοδολογία της είναι αποδεκτή από τον ΟΟΣΑ και τα Ηνωμένα Έθνη.

Ωστόσο, στα συμπεράσματα του τετάρτου σεμιναρίου της Συμβουλευτικής Επιτροπής της Eurostat για τον οικονομικό και κοινωνικό τομέα, που πραγματοποιήθηκε στην πόλη Rennes, τον Ιανουάριο του 1998, αναφέρεται ότι: η σημασία του ΑΕΠ και των ανισοτήτων μεταξύ των περιοχών εξαρτάται από τη χρησιμοποίηση του ευρώ ή των ΙΑΔ, κυρίως επειδή χρησιμοποιούνται εθνικές τιμές ΙΑΔ παρά το γεγονός ότι οι διαφορές μεταξύ περιοχών του αυτού κράτους μέλους είναι σημαντικές.

Δεν φρονεί η Ευρωπαϊκή Επιτροπή ότι προκειμένου περί της χρησιμοποίησης των ΙΑΔ για τους σκοπούς της κοινοτικής νομοθεσίας, η γνώμη της Συμβουλευτικής Επιτροπής της Eurostat είναι σημαντικότερη από τη χρήση που γίνεται του δείκτη αυτού από άλλα διεθνή όργανα για διαφορετικούς σκοπούς και στόχους και με συνέπειες εντελώς διαφορετικές;

(1) ΕΕ C 219 E της 1.8.2000, σελ. 124.

Απάντηση του κ. Solbes Mira εξ ονόματος της Επιτροπής

(28 Μαρτίου 2000)

Ύστερα από το τέταρτο σεμινάριό της με θέμα Οι περιφερειακές πληροφορίες στηνπηρεσία της περιφερειακής πολιτικής στην Ευρώπη, που πραγματοποιήθηκε στην πόλη Rennes, τον Ιανουάριο του 1998,η Ευρωπαϊκή Συμβουλευτική Επιτροπή για τις στατιστικές πληροφορίες στον οικονομικό και κοινωνικό τομέα (CEIES) κατέληξε στο εξής συμπέρασμα: Η σημασία του ΑΕγχΠ και των ανισοτήτων μεταξύ των περιοχών εξαρτάται από τη χρησιμοποίηση του ευρώ ή των ΙΑΔ, κυρίως επειδή χρησιμοποιούνται εθνικές τιμές ΙΑΔ παρά το γεγονός ότι οι διαφορές μεταξύ περιοχών του αυτού κράτους μέλους είναι σημαντικές.

Το άρθρο 3 του κανονισμού (ΕΚ) του Συμβουλίου αριθ. 1260/1999 της 21ης Ιουνίου 1999 περί γενικών διατάξεων για τα διαρθρωτικά Ταμεία(1) ορίζει ότι Οι περιφέρειες τις οποίες αφορά ο στόχος αριθ. 1 είναι οι περιφέρειες που αντιστοιχούν στο επίπεδο της ονοματολογίας στατιστικών εδαφικών μονάδων (NUTS II), και των οποίων το κατά κεφαλήν ακαθάριστο εγχώριο προϊόν (ΑΕγχΠ), μετρούμενο σε μονάδες αγοραστικής δύναμης καιπολογιζόμενο με βάση τα κοινοτικά στοιχεία των τριών τελευταίων ετών, τα οποία είναι διαθέσιμα στις 26 Μαρτίου 1999, είναι μικρότερο του 75 % του κοινοτικού μέσου όρου.

Μία παρουσίαση κατά τη διάρκεια του σεμιναρίου κατέληξε στο εξής συμπέρασμα: Φαίνεται ότι το κριτήριο που προτείνεται για τον ορισμό των περιοχών του στόχου 1 στην Ατζέντα 2000 ΑΕγχΠ κατά κεφαλήν σε μονάδες αγοραστικής δύναμης σε επίπεδο NUTS II δικαιολογείται για λόγους πρακτικούς. Το ΑΕγχΠ χρησιμοποιείται γιατί δημοσιεύεται και είναι διαθέσιμο. Οι ΙΑΔ χρησιμοποιούνται επειδή, ιστορικά, είναι σταθερότερες από τις συναλλαγματικές ισοτιμίες... Ένα σημαντικό ζήτημα που τίθεται είναι κατά πόσοπάρχουν άλλα πιο πειστικά κριτήρια. Στην πράξη, το ενδεχόμενο αυτό φαίνεται απίθανο.

Η Επιτροπή δενπολογίζει προς το παρόν τις ισοτιμίες αγοραστικής δύναμης σε περιφερειακό επίπεδο, αλλά εξετάζει το ενδεχόμενο να το πράξει.

(1) ΕΕ L 161 της 26.6.1999.